sagorsarker/bangla-wikipedia huggingface dataset:
সুপ্রা সিংঘল

সুপ্রা আগরওয়াল, যিনি সুপ্রা সিংঘল নামেও পরিচিত (জন্ম: ২রা মার্চ ১৯৮২, কাম্পালায়), একজন প্রাক্তন উগান্ডা-ভারতীয় সাঁতারু, তিনি স্প্রিন্ট ফ্রিস্টাইল ইভেন্টে বিশেষজ্ঞ ছিলেন। তিনি ২০০০ গ্রীষ্মকালীন অলিম্পিকে মহিলাদের ১০০ মিটার ফ্রিস্টাইলে প্রতিদ্বন্দ্বিতা করেছিলেন।
২০০০ সালের সিডনিতে গ্রীষ্মকালীন অলিম্পিকে সুপ্রা সিংঘল উগান্ডার হয়ে মহিলাদের ১০০ মিটার ফ্রিস্টাইলে প্রতিদ্বন্দ্বিতা করেছিলেন। তিনি ৫৯.২০ সেকেণ্ড সময়ের মধ্যে সাঁতার শেষ করে একটি ইউনিভার্সালিটি প্রোগ্রামের অধীনে ওয়ার্ল্ড অ্যাকুয়াটিক্স (ফিনা) থেকে প্রবেশাধিকার পেয়েছিলেন। তিনি হিট ওয়ানে আরও সাতজন সাঁতারুকে চ্যালেঞ্জ করেছিলেন, যার মধ্যে ছিলেন কেনিয়ার ১৫ বছর বয়সী মারিয়া আওরি, মরিশাসের নাথালি লি বাও। দ্রুততম সাঁতারুদের সঙ্গে সাঁতার শুরু করে, তিনি দীর্ঘ ১:০৮.১৫ মিনিট সময় নিয়ে ষষ্ঠ স্থান অর্জন করেন। জ্বর হওয়া এবং বাহু মচকে যাওয়ার কারণে তিনি সঠিক সময় ধরে প্রশিক্ষণ নিতে পারেন নি এবং তাঁর মনোযোগ ভঙ্গ হয়েছিল। সুপ্রা সিংঘল সেমিফাইনালে উঠতে ব্যর্থ হন, কারণ তিনি প্রিলিমিনারিতে সামগ্রিকভাবে বাহান্নতম স্থান অধিকার করেন।
সুপ্রা তাঁর প্রাথমিক সাঁতারু জীবনে, ১৯৯৬ থেকে ২০০০ সাল পর্যন্ত ৪ বছর ধরে উগান্ডার জাতীয় চ্যাম্পিয়ন ছিলেন। ১৯৯৭ সালে কেনিয়ার মোম্বাসায় অনুষ্ঠিত পূর্ব আফ্রিকা সাঁতার চ্যাম্পিয়নশিপে তিনি ১২টি স্বর্ণপদক জিতেছিলেন। ১৯৯৮ সালে মালয়েশিয়ার কুয়ালালামপুরে অনুষ্ঠিত কমনওয়েলথ গেমসেও সুপ্রা উগান্ডার প্রতিনিধিত্ব করেছিলেন।
বর্তমানে সুপ্রা নতুন দিল্লিতে থাকেন এবং তাঁর স্বামী বরুণ আগরওয়ালের সাথে দিল্লিতে "নট জাস্ট পরাঠাস" (এনজেপি) নামে একটি সফল রেস্তোরাঁ পরিচালনা করেন।
সুমতি শ্রীনিবাস

সুমতি শ্রীনিবাস হলেন একজন সামাজিক উদ্যোক্তা এবং তিনি একজন অনুপ্রেরণামূলক বক্তা হিসেবে সর্বাধিক পরিচিত। তিনি "দ্য টুইলাইট গ্রুপ"-এর সিইও এবং প্রতিষ্ঠাতা, এটি একাধিক বিভাগ বিশিষ্ট একটি মিডিয়া হাউস। তিনি সোলমেটস ফাউণ্ডেশন নামক একটি এনজিওর ব্যবস্থাপনা ট্রাস্টি, টুইলাইট ক্রিয়েশনস ইভেন্ট ম্যানেজমেন্ট কোম্পানির প্রতিষ্ঠাতা, মহিলাদের জন্য একটি রিয়েলিটি শো - "মিসেস হোম মেকার"- এর প্রযোজক, ইডব্লিউসি বা "এলিট উইমেন ক্লাব" নামক একটি ব্যবসায়িক নেটওয়ার্কিং ফোরামের প্রতিষ্ঠাতা এবং "উই সাময়িকী" ও "ক্লাব এলিট সাময়িকীর" প্রকাশক, প্রধান সম্পাদক।
সুমতি শ্রীনিবাস ২০১৩ সালে প্রতিষ্ঠিত এনজিও "সোলমেটস ফাউণ্ডেশন-"এর ব্যবস্থাপনা ট্রাস্টি।
"উইমেন এক্সক্লুসিভ সাময়িকী" হল ১৫ বছরের পুরনো ভারতীয় পত্রিকা, যেখানে ফ্যাশন, সিনেমা, সম্পর্ক এবং সমাজে ছাপ রেখে যাওয়া কৃতিত্বপূর্ণ ব্যক্তিত্ব সহ বিভিন্ন বিষয় নিয়ে নিবন্ধ প্রকাশিত হয়েছে।
উইমেন এক্সক্লুসিভ সাময়িকীর বৃহৎ সম্পত্তির মধ্যে রয়েছে উই পুরস্কার।""
আগা খান ফাউন্ডেশন

আগা খান ফাউন্ডেশন ( AKF ) একটি বেসরকারি, অলাভজনক আন্তর্জাতিক উন্নয়ন সংস্থা। ১৯৬৭ সালে শাহ করিম আল হুসেইনি, আগা খান চতুর্থ, এটি প্রতিষ্ঠা করেছিলেন। তিনি শিয়া ইসমাইলি মুসলমানদের ৪৯তম বংশগত ইমাম ছিলেন। একেএফ দক্ষিণ ও মধ্য এশিয়া, পূর্ব ও পশ্চিম আফ্রিকা এবং মধ্যপ্রাচ্যের সবচেয়ে দরিদ্র অঞ্চলগুলিতে দারিদ্র্য, ক্ষুধা, নিরক্ষরতা এবং অসুস্থতার সমস্যার দীর্ঘমেয়াদি সমাধান প্রদানের লক্ষ্য নিয়ে কাজ করে। এটি পাহাড়ি, উপকূলীয় এবং সম্পদহীন গ্রামীণ এলাকাগুলোর প্রয়োজনের প্রতি বিশেষ গুরুত্ব দেওয়া হয়। ফাউন্ডেশনের কাজ আগা খান ডেভেলপমেন্ট নেটওয়ার্কের (একেডিএন) অন্যান্য সংস্থাগুলোর সাথে সমন্বয় করা হয়ে থাকে। এই সংস্থাগুলো পরিবেশ, সংস্কৃতি, ক্ষুদ্রঋণ, স্বাস্থ্য, শিক্ষা, স্থাপত্য ও গ্রামীণ উন্নয়নের ক্ষেত্রে কাজ করে। একেএফ স্থানীয়, জাতীয় এবং আন্তর্জাতিক অংশীদারদের সাথে কাজে সহযোগিতা করে। এটি ১৪টি দেশে বিভিন্ন উন্নয়নমূলক কর্মসূচি বাস্তবায়ন করছে। এসব দেশে জীবনের টেকসই উন্নতি আনতে কাজ করে। ফাউন্ডেশনের প্রধান কার্যালয় সুইজারল্যান্ডের জেনেভায় অবস্থিত। 
ফাউন্ডেশনের সাতটি ক্ষেত্র রয়েছে যার মধ্যে রয়েছে: শৈশবকালীন বিকাশ, শিক্ষা, স্বাস্থ্য এবং পুষ্টি, কৃষি ও খাদ্য নিরাপত্তা, নাগরিক সমাজ, কাজ ও উদ্যোগ এবং জলবায়ু স্থিতিস্থাপকতা। জটিল সমস্যার জন্য উদ্ভাবনী পদ্ধতি খুঁজে বের করার চেষ্টা করে। বিভিন্ন অঞ্চলের পরিস্থিতির সাথে খাপ খাইয়ে নেওয়া যায় এবং পুনরায় প্রয়োগ করে সমস্যার সমাধান করে থাকে। 
এছাড়াও ফাউন্ডেশন মানব সম্পদ উন্নয়ন, সম্প্রদায়ের অংশগ্রহণ এবং লিঙ্গ ও উন্নয়নের মতো আন্তঃসম্পর্কিত বিষয়গুলির প্রতি মনোযোগ দেয়। 
আগা খান ফাউন্ডেশনকে প্রশাসনের জন্য নিয়মিত তহবিল প্রদান করে এবং তার দান তহবিলে অবদান রাখে। জাতিসংঘ, গ্লোবাল অ্যাফেয়ার্স কানাডা, ইউএসএইড, যুক্তরাজ্যের এফসিডিও, জার্মান ফেডারেল ফরেন অফিস, এজেন্সি ফ্রাঁসেস ডি ডেভেলপমেন্ট এবং অন্যান্যদের সহ সরকারী, প্রাতিষ্ঠানিক এবং বেসরকারি খাতের অংশীদারদের কাছ থেকে অনুদান অর্থায়নের উল্লেখযোগ্য উৎস। ইসমাঈলি সম্প্রদায়ও আর্থিক সম্পদ, স্বেচ্ছাসেবক, সময় এবং পেশাদার পরিষেবার মাধ্যমে অবদান রাখে।
অন্যদের মধ্যে তাদের কাজের স্বীকৃতি হিসাবে, ফাউন্ডেশন ২০০৫ সালে গ্লোবাল ডেভেলপমেন্ট নেটওয়ার্ক থেকে আগা খান রুরাল সাপোর্ট প্রোগ্রাম (একেআরএসপি)-এর জন্য সবচেয়ে উদ্ভাবনী উন্নয়ন প্রকল্পের পুরস্কার পায়। একেআরএসপি সফলভাবে পাকিস্তানে গ্রামীণ সহায়তা কর্মসূচি নেটওয়ার্ক গঠনের জন্য অনুকরণীয় প্রকল্প হিসেবে ব্যবহৃত হয়েছে। 
আগা খান ফাউন্ডেশনের বিশ্বব্যাপী ১৭টি দেশে এর কার্যক্রম রয়েছে। এর মধ্যে বর্তমানে ১৪টি দেশে কর্মসূচি বাস্তবায়ন করছে। যার মধ্যে রয়েছে: পূর্ব আফ্রিকা (কেনিয়া, মাদাগাস্কার, মোজাম্বিক, তানজানিয়া এবং উগান্ডা); মধ্য ও দক্ষিণ এশিয়া (আফগানিস্তান, ভারত, কিরগিজ প্রজাতন্ত্র, পাকিস্তান এবং তাজিকিস্তান); মধ্যপ্রাচ্য (মিশর এবং সিরিয়া); এবং ইউরোপ (পর্তুগাল)। ফাউন্ডেশনের তহবিল সংগ্রহ এবং প্রযুক্তিগত সহায়তা অফিস কানাডা, সুইজারল্যান্ড, যুক্তরাজ্য এবং মার্কিন যুক্তরাষ্ট্রে রয়েছে।
পূজা সরোজ

পূজা সরোজ একজন ভারতীয় রাজনীতিবিদ। তিনি আজমগড়ের মেহনগর বিধানসভা কেন্দ্র থেকে ১৮তম উত্তরপ্রদেশ বিধানসভার সদস্য হিসেবে দায়িত্ব পালন করছেন। তিনি সমাজবাদী পার্টির সদস্য।
পূজা সরোজ উত্তরপ্রদেশের বারাণসীতে ১৯৯০ সালের ২ নভেম্বর ঘনশ্যামের একটি হিন্দু পরিবারে জন্মগ্রহণ করেন। তিনি ৮ ফেব্রুয়ারী ২০১৫ তারিখে রাজীব কুমারকে বিয়ে করেন এবং তাদের একটি সন্তান রয়েছে।
পূজা সরোজ ২০১৪ সালে বারাণসীর বেনারস হিন্দু বিশ্ববিদ্যালয় থেকে স্নাতকোত্তর ডিগ্রি অর্জন করেন।
লীনা তেওয়ারি (ব্যবসায়ী)

লীনা গান্ধী তেওয়ারি (জন্ম ১৯৫৬ / ১৯৫৭) একজন ভারতীয় ব্যবসায়ী এবং লেখিকা। তিনি মুম্বাই ভিত্তিক একটি বহুজাতিক ওষুধ ও জৈবপ্রযুক্তি কোম্পানি, "ইউএসভি প্রাইভেট লিমিটেড"-এর চেয়ারপারসন। ১৯৬১ সালে ইউএসভি প্রতিষ্ঠা করেছিলেন তাঁর ঠাকুরদা বিঠল বালকৃষ্ণ গান্ধী। ২.৬ বিলিয়ন মার্কিন ডলারের মোট সম্পদের অধিকারী, লীনা তেওয়ারি ভারতীয়দের মধ্যে একজন ধনী এবং প্রায়শই "ফোর্বস" পত্রিকার তালিকায় স্থান পান। কোম্পানিটি ডায়াবেটিস এবং কার্ডিওভাসকুলার ওষুধের পাশাপাশি বায়োসিমিলার ওষুধ, ইনজেকশনযোগ্য ওষুধ এবং সক্রিয় ওষুধ উপাদানগুলিতে বিশেষজ্ঞ।
লীনা তেওয়ারি তাঁর বি.কম করেছেন মুম্বাই বিশ্ববিদ্যালয় থেকে এবং বোস্টন বিশ্ববিদ্যালয় থেকে তিনি ব্যবসায় প্রশাসনে স্নাতকোত্তর করেছেন। তিনি তাঁদের কোম্পানির ব্যবস্থাপনা পরিচালক প্রশান্তকে বিবাহ করেছেন। তিনি মানবিক কাজের সাথেও জড়িত এবং "ডঃ সুশীলা গান্ধী সেন্টার ফর আণ্ডারপ্রিভিলেজড উইমেন"কে সমর্থন করেন। সেখানে মেয়েদের একাডেমিক নির্দেশনা, নৃত্য এবং কম্পিউটার বিষয়ে পরামর্শ দেওয়া হয়। ২০১৩ সালে, লীনা তেওয়ারি তাঁর ঠাকুরদা বিঠল গান্ধীর জীবনীমূলক বই "বিয়ণ্ড পাইপস অ্যাণ্ড ড্রিমস" লিখেছিলেন।
লেমোইনের অনুমান

সংখ্যা তত্ত্বে, লেমোইনের অনুমান, (এমিল লেমোইনের নামানুসারে), যা লেভির অনুমান হিসাবেও পরিচিত, (হাইম্যান লেভির নামানুসারে) বলে যে, formula_1 এর চেয়ে বড় সমস্ত বিজোড় পূর্ণসংখ্যাকে একটি বিজোড় মৌলিক সংখ্যা এবং একটি জোড় সেমিপ্রাইমের যোগফল হিসাবে উপস্থাপন করা সম্ভব।
১৮৯৫ সালে এমিল লেমোইন এই অনুমানটি করেছিলেন, কিন্তু ম্যাথওয়ার্ল্ড ভুল করে হাইম্যান লেভির কথা উল্লেখ করেছিল যিনি ১৯৬০-এর দশকে এটি নিয়ে চিন্তাভাবনা করেছিলেন।
২০০৮ সালে সান কর্তৃক একই রকম অনুমানে বলা হয়েছে যে formula_2-এর চেয়ে বড় সমস্ত বিজোড় পূর্ণসংখ্যাকে একটি মৌলিক সংখ্যার সাথে দুটি পরপর ধনাত্মক পূর্ণসংখ্যার গুণফল সমষ্টি আকারে প্রকাশ করা যেতে পারে, অর্থাৎ formula_3 আকারে উপস্থাপন সম্ভব।
সকল স্বাভাবিক সংখ্যা formula_4 এর জন্য formula_5 যেখানে formula_6 এবং formula_7 মৌলিক সংখ্যা (ভিন্ন ভিন্ন মান হতে হবে তা বাধ্যতামূলক নয়)। লেমোইনের অনুমান গোল্ডবাখের দুর্বল অনুমানের অনুরূপ, কিন্তু শক্তিশালী।
উদাহরণস্বরূপ, বিজোড় পূর্ণসংখ্যা formula_8 কে একটি মৌলিক সংখ্যা এবং একটি সেমিপ্রাইমের যোগফল হিসেবে চারটি ভিন্ন উপায়ে প্রকাশ করা যেতে পারে:
formula_9
ম্যাথওয়ার্ল্ডের মতে, করবিট কর্তৃক formula_10 পর্যন্ত অনুমানটি যাচাইকৃত! ২০১৯ সালের জুনে একটি ব্লগ পোস্টে formula_11 পর্যন্ত অনুমান যাচাই করার দাবি করা হয়েছে।
২০১৭ সালে আগামা এবং জেনসেল একটি প্রমাণ দাবি করেছিলেন, কিন্তু পরে এটি ত্রুটিপূর্ণ বলে প্রমাণিত হয়েছিল।
আলবেনীয় জাতীয় অলিম্পিক কমিটি

আলবেনীয় জাতীয় অলিম্পিক কমিটি (; এছাড়াও সংক্ষেপে আইওসি কোড এএলবি দ্বারা পরিচিত) হলো আলবেনিয়ার জাতীয় অলিম্পিক কমিটি। এই সংস্থাটির ১৯৫৮ সালে প্রতিষ্ঠিত হয়েছে; প্রতিষ্ঠার ১ বছর পর ১৯৫৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর আলবেনিয়ার তিরানায় অবস্থিত।
বর্তমানে আলবেনীয় জাতীয় অলিম্পিক কমিটির সভাপতির দায়িত্ব পালন করছেন ফিদেল ইল্লি, যিনি ২০২১ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন গের্তি শিমা।
১৯৫৮ সালে আলবেনিয়ার বহু-ক্রীড়ার সর্বোচ্চ সংস্থা হিসেবে আলবেনীয় জাতীয় অলিম্পিক কমিটি প্রতিষ্ঠিত হয়েছে। ভাসিল কোনোমি এই সংস্থার প্রথম সভাপতির দায়িত্ব পালন করেছেন, যিনি ১৯৫৯ হতে ১৯৬৫ পর্যন্ত সভাপতির দায়িত্বে নিয়োজিত ছিলেন।
প্রতিষ্ঠার প্রায় চৌদ্দ বছর পর আলবেনিয়া ১৯৭২ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০০৬ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।
শিস বাজানো

শিস বাজানো কৃত্রিম শিস ছাড়াই সম্ভব, যা মূলত ঠোঁটে একটি ছোট ফাঁক তৈরি করে করা হয়। সাধারণত ঠোঁট চেটে বা পানি দিয়ে ভিজিয়ে এই ফাঁক প্রস্তুত করা হয়, এরপর সেখানে দিয়ে বাতাস প্রবাহিত বা টানা হয়। ঠোঁট, বাঁকানো জিহ্বা, দাঁত কিংবা আঙুলের সাহায্যে বাতাসের গতি নিয়ন্ত্রিত হয়, যা শিসের শব্দ সৃষ্টি করে। বিশেষ করে, বাঁকানো জিহ্বা একধরনের অনুরণক হিসেবে কাজ করে, যা শব্দকে বাড়িয়ে তোলে। এছাড়া, ঠোঁট, আঙুল, জিহ্বা ও এপিগ্লটিসের অবস্থান পরিবর্তনের মাধ্যমে শিসের বিভিন্ন মাত্রা ও ধরণ নিয়ন্ত্রণ করা সম্ভব।
আঙ্গুল

আঙ্গুল হল অধিকাংশ চতুষ্পদ মেরুদণ্ডী প্রাণীর সামনের অঙ্গের (ফোরলিম্ব) একটি গুরুত্বপূর্ণ অঙ্গ, বিশেষ করে যারা ধরতে সক্ষম অঙ্গ (যেমন হাত) ব্যবহার করতে পারে, যেমন মানুষ ও অন্যান্য প্রাইমেটরা। অধিকাংশ চতুষ্পদের পাঁচটি আঙুল থাকে (পেন্টাড্যাকটিলি), এবং যেসব আঙুল ছোট ও মেটাকার্পাল/মেটাটারসালের তুলনায় সংক্ষিপ্ত, সেগুলো সাধারণত পায়ের আঙুল হিসেবে পরিচিত। অন্যদিকে, যেগুলো তুলনামূলকভাবে দীর্ঘ, সেগুলো হাতের আঙুল নামে পরিচিত। মানুষের ক্ষেত্রে, আঙুল নমনীয় এবং বিপরীতমুখী (opposable) গঠনের হওয়ায় এটি স্পর্শের সংবেদনশীলতা ও সূক্ষ্ম নড়াচড়ার জন্য গুরুত্বপূর্ণ। এটি হাতের দক্ষতা বাড়াতে এবং বিভিন্ন বস্তু ধরতে ও নিয়ন্ত্রণ করতে সহায়তা করে।
স্নায়ুযুদ্ধ-পরবর্তী যুগ

স্নায়ুযুদ্ধ-পরবর্তী যুগ হল ইতিহাসের একটি পর্যায় যা বিংশ শতাব্দীর দ্বিতীয়ার্ধে স্নায়ুযুদ্ধের সমাপ্তির পরে শুরু হয়। আরও সঠিকভাবে এটি ১৯৯১ সালের ডিসেম্বরে সোভিয়েত ইউনিয়নের বিলুপ্তির পরের ইতিহাসকে প্রতিনিধিত্ব করে। এই সময়কালে অনেক প্রাক্তন সোভিয়েত প্রজাতন্ত্র সার্বভৌম রাষ্ট্রে পরিণত হয়, এবং এর পাশাপাশি পূর্ব ইউরোপে বাজার অর্থনীতির সূচনা হয়। এ সময় মার্কিন যুক্তরাষ্ট্র বিশ্বের একমাত্র পরাশক্তিতে পরিণত হয়।
স্নায়ুযুদ্ধের তুলনায় ইতিহাসের এই পর্বটিকে অধিকতর স্থিতিশীলতা এবং নিরস্ত্রীকরণ দ্বারা চরিত্রায়িত করা হয়। এ সময় মার্কিন যুক্তরাষ্ট্র এবং রাশিয়া উভয়ই তাদের পারমাণবিক অস্ত্রের মজুদ উল্লেখযোগ্য পরিমাণে হ্রাস করে। প্রাক্তন পূর্ব ইউরোপীয় রাষ্ট্রজোট আরও গণতান্ত্রিক হয়ে ওঠে এবং বিশ্ব অর্থনীতির সাথে একীভূত হয়। বেশিরভাগ প্রাক্তন সোভিয়েত ইউনিয়নভুক্ত দেশ ও তিনটি প্রাক্তন বাল্টিক প্রজাতন্ত্র ইউরোপীয় ইউনিয়ন এবং উত্তর-আটলান্টিক রাষ্ট্রজোট বা ন্যাটোর সাথে একীভূত হয়। স্নায়ুযুদ্ধ-পরবর্তী যুগের প্রথম দুই দশকে উত্তর আটলান্টিক রাষ্ট্রজোট ন্যাটো তিনটি সম্প্রসারণের মধ্য দিয়ে যায় এবং ফ্রান্স ন্যাটোর নিয়ন্ত্রণ পরিষদে পুনরায় একীভূত হয় । রাশিয়া বাতিল হয়ে যাওয়া ওয়ারশ চুক্তিকে যৌথ নিরাপত্তা চুক্তি সংস্থা দ্বারা প্রতিস্থাপন করে, চীন এবং আরও বেশ কয়েকটি দেশের সাথে কৌশলগত অংশীদারিত্ব প্রতিষ্ঠা করে এবং উদীয়মান শক্তি চীনের পাশাপাশি সাংহাই সহযোগিতা সংস্থা এবং ব্রিকসে যোগদান করে। চীনের উত্থানের প্রতিক্রিয়ায় মার্কিন যুক্তরাষ্ট্র এশিয়া-প্রশান্ত মহাসাগরীয় অঞ্চল এবং ইউরোপের বাইরে কৌশলগত শক্তির ধীরগতিতে পুনঃভারসাম্যকরণ শুরু করে।
যদিও স্নায়ুযুদ্ধ-পরবর্তী যুগকে ইতিহাসের বর্তমান যুগ হিসেবে গণনা করার ব্যাপারে সাধারণ ঐকমত্য আছে, তা স্বত্ত্বেও কেউ কেউ যুক্তি দেন যে এই যুগটি একবিংশ শতাব্দীর শুরুর কোনও এক সময় বহুমেরুত্বের উত্থান এবং মার্কিন যুক্তরাষ্ট্রের আধিপত্য, নব্য উদারনীতিবাদ এবং উদারপন্থী আন্তর্জাতিক ব্যবস্থার সমস্যাগুলির কারণে সম্ভবত শেষ হয়ে গেছে এবং ফলে সম্ভবত ২০১০ এবং ২০২০-এর দশকের মধ্যবর্তী কোনও এক সময়ে এক দ্বিতীয় স্নায়ুযুদ্ধের সূচনা হয়েছে।
সাধারণ ঐক্যমত অনুযায়ী স্নায়ুযুদ্ধ-পরবর্তী যুগের প্রধান সংকটগুলির মধ্যে সন্ত্রাসের বিরুদ্ধে যুদ্ধ, মাদকের বিরুদ্ধে যুদ্ধ, মহামন্দা, কোভিড-১৯ রোগের বৈশ্বিক মহামারী, মূলত ইন্টারনেট ব্যবহার করে সংকর যুদ্ধবিগ্রহ এবং জলবায়ু পরিবর্তন, মানসিক স্বাস্থ্য, ভুল তথ্য, তথ্যের অতিরিক্ত বোঝা, বিত্ত বৈষম্য এবং উৎপাদনী কৃত্রিম বুদ্ধিমত্তা সম্পর্কিত ক্রমবর্ধমান উদ্বেগ অন্তর্ভুক্ত। স্নায়ুযুদ্ধ-পরবর্তী যুগের সাথে সাধারণত জড়িত প্রধান সামরিক সংঘাতগুলির মধ্যে রয়েছে উপসাগরীয় যুদ্ধ, যুগোস্লাভ যুদ্ধসমূহ, প্রথম ও দ্বিতীয় কঙ্গো যুদ্ধ, প্রথম ও দ্বিতীয় চেচেন যুদ্ধ, ১১ সেপ্টেম্বরের হামলা, আফগানিস্তান যুদ্ধ, ইরাক যুদ্ধ, রুশ-জর্জীয় যুদ্ধ, সিরীয় গৃহযুদ্ধ, রুশ-ইউক্রেনীয় যুদ্ধ এবং গাজা যুদ্ধ।
আড়াইহাজার পাইলট মডেল সরকারি উচ্চ বিদ্যালয়

আড়াইহাজার পাইলট মডেল সরকারি উচ্চ বিদ্যালয় (পূর্বনাম: "আড়াইহাজার পাইলট উচ্চ বিদ্যালয়") নারায়ণগঞ্জ জেলার আড়াইহাজার উপজেলায় অবস্থিত একটি সরকারি মাধ্যমিক বিদ্যালয়। বিদ্যালয়টি ১৮৬৪ সালে যাত্রা শুরু করে এবং ১৮৯৭ সালে কলকাতা বিশ্ববিদ্যালয়ের স্বীকৃতি লাভ করে। বর্তমানে বিদ্যালয়টি ঢাকা শিক্ষা বোর্ড ও কারিগরি শিক্ষা বোর্ডের অন্তর্ভুক্ত।
বর্তমান এই বিদ্যালয়ের যাত্রা শুরু হয় ১৮৬৪ সালে। তখন নাম ছিল 'বাংলা ছাত্রবৃত্তি বিদ্যালয়'। ১৮৯৭ সালের ৬ মে 'আড়াইহাজার উচ্চ ইংরেজী বিদ্যালয়' নামে এ বিদ্যালয়টি পুনঃপ্রতিষ্ঠিত। ১৮৯৭ সালের ২৩ নভেম্বর কলকাতা বিশ্ববিদ্যালয় কর্তৃক স্বীকৃত লাভ করে। তখন বিদ্যালয়ের প্রধান শিক্ষক ছিলেন অখিল চন্দ্র রায়। ১৯৪৭ সালে ভারত বিভাজনে ফলে অনেক শিক্ষার্থী ভারতে চলে যাওয়ায় ছাত্র সংখ্যা অভাবনীয় হারে কমে যায়। ১৯৬৫ সালের পর বিদ্যালয়টি পুনর্গঠিত হয়।
১৯৮৪ সালে বিদ্যালয়টি এমপিওভুক্ত মাধ্যমিক বিদ্যালয় উন্নিত হয়। ১৯৯৬ সালে বাংলাদেশ কারিগরি শিক্ষা বোর্ডের অন্তর্ভুক্ত হয়। ২০১৮ সালের ২৭ সেপ্টেম্বর বিদ্যালয়টি সরকারিকরণের প্রজ্ঞাপন জারি করা হয়।
আবদাল্লাহ মসজিদ

আবদাল্লাহ মসজিদ () হলো হাভানা, লা হাবানা প্রদেশ, কিউবায় অবস্থিত একটি মসজিদ।
বর্তমান মসজিদ ভবনটি মূলত একটি প্রাচীন গাড়ির জাদুঘর ছিল। পরবর্তীতে এটি একটি মসজিদে রূপান্তর করা হয় এবং ২০১৫ সালে সরকারের অনুমোদনের পর জনসাধারণের জন্য খুলে দেওয়া হয়।
মসজিদটি একটি একতলা ভবন এবং ঔপনিবেশিক শৈলীর বাক্স আকৃতির। এর অভ্যন্তরীণ দেয়াল আরবি ক্যালিগ্রাফি দিয়ে সজ্জিত।
আল আনসার মসজিদ (ডোমিনিকা)

আল আনসার মসজিদ ডোমিনিকার পোর্টসমাউথ, সেন্ট জন প্যারিশ এলাকায় অবস্থিত একটি মসজিদ।
এই মসজিদটি রস ইউনিভার্সিটি স্কুল অব মেডিসিন এর শিক্ষার্থী ও তাদের পরিবার কর্তৃক অর্থায়িত হয়ে ২০০৪ সালে প্রতিষ্ঠিত হয়।
আল ফাতিহা মসজিদ

আল ফাতিহা মসজিদ হল একটি মসজিদ। এটি পোর্ট-ও-প্রিন্স, ওয়েস্ট বিভাগ, হাইতিতে অবস্থিত।
বর্তমান মসজিদের জায়গাটি ১৯৯৩ সালে কেনা হয়েছিল। ১৯৯৫ সাল পর্যন্ত মসজিদটি একটি একক নামহীন নামাজ কক্ষ হিসেবে ছিল। ১৯৯৫ সালে, আব্দুল আলী তার বাড়ির অর্ধেক জমি মসজিদ নির্মাণের জন্য দান করেন। মসজিদের নকশা পাকিস্তানের মোহাম্মদ আমীর তৈরি করেন এবং প্রধান অর্থায়নও তিনিই করেন।
২০১০ সালে, ২০১০ হাইতি ভূমিকম্প এ মসজিদটি ক্ষতিগ্রস্ত হয়। পরে, মসজিদটি সম্পূর্ণ পুনঃনির্মাণ এবং সংস্কার করা হয়।
আল রহমান ইসলামিক সেন্টার

আল রহমান ইসলামিক সেন্টার (আনুষ্ঠানিকভাবে ইসলামিক শিক্ষার জন্য আল-রহমান ইসলামিক সেন্টার) একটি মসজিদ। এটি মিসিসাগা, অন্টারিও, কানাডাতে অবস্থিত। এটি মিসিসাগার মুসলিম সম্প্রদায়ের সেবা প্রদান করে।
২০০৬ সালে মসজিদটি কথিত সন্ত্রাসীদের সঙ্গে সম্পৃক্ততার কারণে আলোচনায় আসে।
আল-ফারুক মসজিদ (পুয়ের্তো রিকো)

আল-ফারুক মসজিদ () হলো ভেগা আল্টা, পুয়ের্তো রিকোতে অবস্থিত একটি মসজিদ। এটি দ্বীপের সবচেয়ে বড় মসজিদ।
এই মসজিদটি ১৯৯২ সালে নির্মাণ করা হয় এবং এটি দ্বীপের দ্বিতীয় মসজিদ হিসেবে উদ্বোধন করা হয়।
এটি পুয়ের্তো রিকোর বৃহত্তম মসজিদ। এতে ১,২০০ জন পুরুষ এবং ১২০ জন মহিলা উপাসনার জন্য স্থান রয়েছে।
রবার্তো সেভোলি

রবার্তো সেভোলি (জন্ম: ২৯ ডিসেম্বর ১৯৬৮) একজন ইতালীয় ফুটবল ম্যানেজার এবং প্রাক্তন খেলোয়াড় যিনি সান মারিনো জাতীয় দলের বর্তমান প্রধান কোচ ।
চেভোলি তার সিনিয়র খেলোয়াড়ি জীবন সান মারিনোর ক্লাব ভিক্টর সান মারিনো দিয়ে শুরু করেন এবং ক্লাবটিকে লিগ শিরোপা জেতাতে সাহায্য করেন। তিনি মূলত একজন রক্ষণভাগের খেলোয়াড় হিসেবে খেলতেন।
চেভোলি ইতালির রোমানিয়া অঞ্চলের বাসিন্দা। তিনি প্রাকৃতিকভাবে সান মারিনোর নাগরিকত্ব গ্রহণ করেছেন।
আমির জামাল আল-দিন আল-ওস্তাদার মসজিদ

আমির জামাল আল-দীন আল-ওস্তাদার মসজিদ () মিশরের কায়রো শহরের একটি ঐতিহাসিক মসজিদ। এটি ইসলামিক কায়রো অঞ্চলের মধ্যে অবস্থিত। এর উত্তরে আল-তামবাকশিয়া স্ট্রিট ও দক্ষিণ-পূর্বে হাবাস আল-রাহব স্ট্রিট অবস্থিত।
এই মসজিদটি ১৪০৭ সালে আমির জামাল আল-দীন আল-ওস্তাদার দ্বারা নির্মিত হয় এবং তার নামেই উৎসর্গ করা হয়। তিনি বুরজি মামলুক সুলতান আন-নাসির ফারাজ-এর অধীনে কর্মরত ছিলেন। মসজিদটি মূলত একটি মাদ্রাসা হিসেবে নির্মিত হয়েছিল, যেখানে ইসলামের চারটি প্রধান ফিকহ শাখা শিক্ষা দেওয়া হতো। এটি ২০০১ সালে একটি সংস্কার কার্যক্রমের মাধ্যমে পুনরুদ্ধার করা হয়।
এই মসজিদের স্থাপত্যশৈলী সুলতান বারকুকের মসজিদ-মাদ্রাসা দ্বারা গভীরভাবে প্রভাবিত। জামাল আল-দীন তার সময়ের গুরুত্বপূর্ণ পৃষ্ঠপোষকদের মধ্যে একজন ছিলেন, কিন্তু তার জীবন ছিল অস্থিরতাপূর্ণ। মৃত্যুদণ্ড কার্যকর হওয়ার পর কেউ তার জন্য শোক করেনি। তার মৃত্যুর পর সুলতান আন-নাসির এই মসজিদটি ধ্বংস করতে চেয়েছিলেন, তবে একজন কাদি-এর হস্তক্ষেপে এটি রক্ষা পায় এবং শুধুমাত্র জামাল আল-দীনের নাম মুছে ফেলা হয়।
আতিক মসজিদ (গাদামেস)

আতিক মসজিদ () লিবিয়ার গাদামেস শহরে অবস্থিত একটি ঐতিহাসিক মসজিদ। এটি ১২৫৮ খ্রিস্টাব্দে নির্মিত হয়, যা গাদামেসের পুরাতন শহরের অন্যতম প্রধান ও বৃহত্তম মসজিদ।
গাদামেসের পুরাতন শহরের ছয়টি পাড়ায় ২০টিরও বেশি মসজিদ রয়েছে। এর মধ্যে অন্যতম বৃহৎ মসজিদ হলো আতিক মসজিদ (عتیق مسجد), যা কাদা ইট দিয়ে তৈরি এবং ন্যূনতম অলংকরণ রয়েছে। এটি সালে নির্মিত হয়।
এই মসজিদ (যা "গাদামেসের পুরাতন মসজিদ" নামেও পরিচিত) উত্তর-পশ্চিম লিবিয়ার নালুত অঞ্চলে অবস্থিত। এর প্রাচীনতম ইতিহাস মাগরেব জয়ের সময়ের (৭ম শতাব্দী) সাথে সম্পর্কিত। পরবর্তী সময়ে এটি সংস্কার ও সম্প্রসারণ করা হয়। দ্বিতীয় বিশ্বযুদ্ধের সময় পুরোপুরি ধ্বংস হয়ে যাওয়ার পর এর মূল স্থাপত্যশৈলী বজায় রেখে এটি পুনর্নির্মাণ করা হয়। আতিক মসজিদ (যা পুরাতন শহর, গাদামেস-এর অংশ) ১৯৮৬ সালে ইউনেস্কো বিশ্ব ঐতিহ্যবাহী স্থান হিসেবে অন্তর্ভুক্ত হয়।
আউয়োতো ঈদাই মসজিদ

আউয়োতো ঈদাই মসজিদ হল একটি ছোট মসজিদ, যা মোগাদিশুর হামার ওয়েইন অঞ্চলের পুরানো ঐতিহাসিক গলির একটিতে অবস্থিত।
এই মসজিদটি এক ধার্মিক নারী আউয়োতো ঈদাই (স্থানীয় ভাষায় "আউয়োতো" শব্দের অর্থ "নানি")-এর অর্থায়নে নির্মিত বলে ধারণা করা হয়। মসজিদের মিহরাবের উপরে একটি ফলক রয়েছে যেখানে ১২২৩ হিজরি সালের তারিখ খোদাই করা আছে (যা গ্রেগরিয়ান ক্যালেন্ডার অনুযায়ী ১৮৪৫ সালের সমতুল্য বলে প্রফেসর শরীফ আবদাল্লাহ উল্লেখ করেছেন)। তবে মারিয়া রোসারিও লা লোমিয়ার মতে, মসজিদটি আরও পুরনো হতে পারে এবং ফলকের তারিখটি মূলত একটি পূর্ববর্তী মসজিদের সংস্কারের সময়ের হতে পারে।
আউয়োতো ঈদাই মসজিদটি শানশিয়ো সম্প্রদায়ের একটি স্থানীয় মসজিদ। এটি এমন একটি স্থান যেখানে শেখ আব্বা তাঁর জীবনের শেষ ২৫ বছর প্রার্থনা, শিক্ষাদান এবং মানুষের সাথে কথা বলে কাটিয়েছেন। শেখ আব্বার পুত্র 'আবদিরাহমানের মতে, এই মসজিদটি রীর শেখ মুমিনোউ সম্প্রদায়ের এক বৃদ্ধা দ্বারা নির্মিত হয়, যা বানাদিরি সম্প্রদায়ের অন্যতম প্রাচীন গোষ্ঠী। এই মসজিদটি আরও পুরনো একটি মসজিদের স্থানে নির্মিত হয়েছে।
বান্দা এনকোয়ান্তা মসজিদ

বান্দা এনকোয়ান্তা মসজিদ ঘানার পশ্চিম গোনজা জেলায় অবস্থিত। এটি পূর্বে উত্তরাঞ্চল অঞ্চলের অংশ ছিল, তবে বর্তমানে এটি সাভান্না অঞ্চল এর অন্তর্ভুক্ত। বান্দা এনকোয়ান্তা একটি ছোট শহর, যা বুই বাঁধ সড়ক এবং ওয়া-টেকিমান মহাসড়কের সংযোগস্থলে অবস্থিত।
এই মসজিদটি ১৮শ শতাব্দীতে নির্মিত হয়েছিল। এটি সে সব মুসলমানদের দ্বারা নির্মিত হয় যারা সুদান থেকে দক্ষিণ দিকে আগমন করেছিলেন। ইতিহাসবিদদের মতে মুসলমানরা প্রথম দশম শতাব্দীতে মিশরের মাধ্যমে আফ্রিকায় প্রবেশ করে এবং স্বর্ণ ব্যবসা ও সাহারা মরুভূমির দাস ব্যবসার পথ ব্যবহার করে পশ্চিম ও দক্ষিণ আফ্রিকায় ছড়িয়ে পড়ে।
এটি সুদানো-সাহেলিয়ান স্থাপত্য শৈলীতে নির্মিত একটি মাটির মসজিদ। এটি ঘানার মাটির মসজিদগুলোর মধ্যে সবচেয়ে উঁচু মিনার বিশিষ্ট বলে মনে করা হয়। মসজিদের পূর্ব দিকের মিনারের উচ্চতা প্রায় ৪২ ফুট। এতে তুলনামূলকভাবে উঁচু প্যারাপেটও রয়েছে। মসজিদটি আয়তাকার কাঠামোতে নির্মিত, যার ছাদ কাঠের ফ্রেম এবং স্তম্ভ দ্বারা সমর্থিত। এতে দুটি পিরামিড আকৃতির টাওয়ার এবং কয়েকটি বাট্রেস রয়েছে। এছাড়াও, এর প্যারাপেটের ওপরে বেরিয়ে থাকা আলংকারিক পিনাকল রয়েছে।
মুসাইদ ইবনে সাইদ

মুসাইদ ইবনে সাঈদ ইবনে সাদ ( ; মৃত্যু: ২৩ মে ১৭৭০) জায়েদ বংশের একজন শরিফ ছিলেন। তিনি ১৭৫২ থেকে ১৭৭০ সাল পর্যন্ত মক্কার শরীফ ও আমির হিসেবে দায়িত্ব পালন করেছিলেন।
মুসা'ইদ তার ভাই মাসুদের মৃত্যুর পর ১১৬৫ হিজরির রবিউল-সানিতে (ফেব্রুয়ারি ১৭৫২) শরিফের দায়িত্ব গ্রহণ করেন। তিনি জেদ্দার ওলী, মক্কার কাজী এবং "আশরাফদের" সংখ্যাগরিষ্ঠের সম্মতিতে নির্বাচিত হন। তিনি ১১৬৫ হিজরির জমাদিউস সানিতে (এপ্রিল/মে ১৭৫২) ইস্তাম্বুল থেকে রাজকীয় "ফরমান" লাভ করেন। মুসা'ইদের শাসনের প্রাথমিকভাবে বিরোধিতা করেছিল তার ভাগ্নে শরীফ মুহাম্মদ ইবনে আবদুল্লাহ। তিনি পূর্বে মক্কার শরীফ ছিলেন। মুহাম্মদকে প্রতিদ্বন্দ্বী বারাকাত বংশ এবং কিছু বেদুইন উপজাতি সমর্থন করেছিল। মে মাসে মুহাম্মদ তাইফ দখল করে এবং দুবার মক্কা দখলের চেষ্টা করেন। জুনের শেষে উভয় পক্ষের মধ্যে সমঝোতা হয়।
১১৭১ হিজরিতে (১৭৫৮) প্রাক্তন মিত্র সাইয়্যিদ আবদুল্লাহ আল-ফার, হজের মিশরীয় ও সিরিয়ান আমির কেশকেস হুসেইন বে এবং চেতেচি আবদুল্লাহ পাশার সহায়তায় মুসা'ইদকে ক্ষমতাচ্যুত করার চেষ্টা করেন। ২১ জিলহজ (প্রায় ২৬ আগস্ট ১৭৫৮) সৈন্যরা মসজিদ আল-হারামের নিয়ন্ত্রণ নিয়ে শরিফ মুবারক ইবন মুহাম্মাদ ইবন আবদুল্লাহ ইবন সাঈদকে আমির ঘোষণা করে। কিন্তু মক্কায় হওয়া যুদ্ধে পরদিনই মুসাইদ বিজয়ী হন। পরের বছর, চেতেজি আবদুল্লাহ আবারও সিরিয়ার হজের আমির হিসেবে ফিরে আসেন। এবার তিনি আনুষ্ঠানিক ফরমানসহ মুসাইদকে ক্ষমতাচ্যুত করে তার ভাই জাফর ইবন সাঈদকে আমির হিসেবে বসান (আগস্ট ১৭৫৯)। তবে চেতেজি আবদুল্লাহ ও হজ কাফেলা মক্কা ত্যাগ করার পর, জাফর ১৪ মহররম ১১৭৩ হিজরিতে (প্রায় ৬ সেপ্টেম্বর ১৭৫৯) স্বেচ্ছায় ক্ষমতা ছেড়ে দেন। মুসাইদ, চেতেচি আবদুল্লাহর বিরুদ্ধে সুলতান তৃতীয় মুস্তাফার কাছে একটি অভিযোগ পাঠান। এতে তিনি মক্কার চার মুফতির সাক্ষ্য সংযুক্ত করেন। পরে চেতেচি আবদুল্লাহকে দামেস্কের ওয়ালি এবং হজের আমির পদ থেকে অপসারণ করা হয়। ১৭৬০ সালের ফেব্রুয়ারি মাসে মুসাইদকে একটি নতুন ঘোষণা এবং "খিলাহ" পাঠানো হয়।
১১৮২ হিজরিতে (১৭৬৮/১৭৬৯) বারাকাত বংশের শরিফ আবদুল্লাহ ইবনে হুসাইন ইবনে ইয়াহিয়া জেদ্দা দখল করতে ব্যর্থ হন। এরপর তিনি মিশরের আলী বে আল-কবীরের সাথে একটি মৈত্রী গড়ে তোলেন। তিনি ১১৮৩ হিজরিতে (১৭৭০) শরীফ মুসা'ইদকে ক্ষমতাচ্যুত করার উদ্দেশ্যে মুহাম্মদ বে আবু আল-ধাহাবকে হজের আমির হিসেবে প্রেরণ করেন। তবে হজ্জের আনুষ্ঠানিকতা সম্পন্ন হওয়ার পর, মুসাইদ ও সিরিয়ার হজের আমির উসমান পাশা আল-সাদিক, আবু আল-ধাহাব ও তার সেনাকে মক্কা থেকে বের করে দেন। মিত্র হারিয়ে আবদুল্লাহ ইবনে হুসাইন মুসাইদের বিরুদ্ধে আক্রমণ শুরু করেন। কিন্তু আবদুল্লাহ ইবনে হুসাইন ১১৮৪ হিজরির মুহাররমে পরাজিত হলে মিশরে ফিরে আসেন।
শরীফ মুসাইদ ১১৮৪ হিজরির ২৭ মহররম (২৩ মে ১৭৭০) বুধবার মৃত্যুবরণ করেন। মৃত্যুর আগে তিনি তার ভাই আবদুল্লাহ ইবনে সাঈদের উত্তরসূরি মেনে নেন। 
পুত্র:
গালিব ইবনে মুসাইদ

গালিব ইবনে মুসাঈদ ইবনে সাঈদ ( ) ছিলেন একজন শরীফ। তিনি ১৭৮৮ থেকে ১৮১৩ সাল পর্যন্ত মক্কার শরীফ ও আমির হিসেবে দায়িত্ব পালন করেছিলেন। 
গালিব ছিলেন মক্কার আমির মুসাইদ ইবনে সাইদের (শাসনকাল ১৭৫২-১৭৭০) পুত্র। মুসাইদের মৃত্যুর পর আমিরাতের মালিকানা গালিবের চাচা আহমদ ইবনে সা'ইদ (রা. ১৭৭০-১৭৭৩), তারপর তার ভাই সুরুর ইবনে মুসা'ইদ (রা. ১৭৭৩-১৭৮৮) এর হাতে ছিল। ১৮ রবিউস সানি ১২০২ হিজরিতে (আনুমানিক ২৭ জানুয়ারী ১৭৮৮) সুরুরের মৃত্যুর পর, তার ভাই আব্দুল মুইন আমিরাতের দায়িত্ব গ্রহণ করেন। কিন্তু তিনি মাত্র একদিন বা কয়েক দিন (কিছু সূত্র অনুসারে) শাসন করে গালিবের পক্ষে পদত্যাগ করেন। সুরুরের মৃত্যুর খবর ইস্তাম্বুলে শা'বানের মাঝামাঝি (মে ১৭৮৮) পৌঁছায় এবং সুলতান প্রথম আব্দুল হামিদ গালিবের নিয়োগ নিশ্চিত করেন। ২৯ জিলকদ ১২০২ হিজরিতে (প্রায় ১ সেপ্টেম্বর ১৭৮৮) রাজকীয় "ফরমান" (ঘোষণা) এবং "খিলা'আ" (সম্মানের পোশাক) মক্কায় পৌঁছে। 
১১ জিলহজ ১২০২ হিজরিতে (আনুমানিক ১২ সেপ্টেম্বর ১৭৮৮) গালিবের ভাই (বাদের) তার শাসনের বিরোধিতা করেন। তারা গালিবের উট চুরি করার সময় মক্কা ত্যাগ করে এবং হুদাইল গোত্র থেকে যোদ্ধাদের তাদের উদ্দেশ্যে নিয়োগ করে। ১৯ জিলহজ (আনুমানিক ২০ সেপ্টেম্বর ১৭৮৮) মক্কার কাছে উভয় পক্ষের মধ্যে যুদ্ধ হয় এবং গালিব বিজয়ী হন। এরপর বিদ্রোহীরা তাইফ দখলের চেষ্টা করে কিন্তু গালিবের উপপ্রতিনিধির কাছে পরাজিত হয়। ৮ রবিউল আউয়াল ১২০৩ হিজরিতে (আনুমানিক ৭ ডিসেম্বর ১৭৮৮) গালিবের সেনাবাহিনী মক্কার দিকে অগ্রসর হওয়ার সময় তাদের আবার পরাজিত করে। জমাদিউল আউয়ালের মাঝামাঝি (ফেব্রুয়ারি ১৭৮৯) তারা থাকিফ গোত্রের সাথে জোট বাঁধে এবং গালিবের উপপ্রতিনিধি থেকে তাইফ দখল করে। গালিব যখন খবর পেলেন যে তার ভাইরা মক্কা আক্রমণের প্রস্তুতি নিচ্ছে, তখন তিনি বেদুইন উপজাতিদের কাছে সাহায্যের জন্য বার্তা পাঠান। ১৯ জমাদিউল আউয়াল (আনুমানিক ১৫ ফেব্রুয়ারি ১৭৮৯) তিনি আল-মা'আবিদাতে তার সৈন্য সংগ্রহ করেন। তার সাথে যোগদানকারী প্রতিটি বেদুইনকে ৭ রিয়াল দেন। বিদ্রোহীরা গালিবের শক্তিশালী বাহিনীর কথা জানতে পেরে আক্রমণ বন্ধ করে তাইফে ফিরে যায়। ২৪ জমাদিউল আউয়ালে (আনুমানিক ২০ ফেব্রুয়ারি ১৭৮৯), গালিব এবং তার ভাইয়েরা সাইয়্যিদ নাসির ইবনে মাস্তুর এবং বেশ কয়েকজন নেতৃস্থানীয় উলামার মধ্যস্থতায় একটি শান্তি চুক্তিতে আলোচনা করেন। 
১২২৮ হিজরিতে (অক্টোবর/নভেম্বর ১৮১৩) তিনি মোহাম্মদ আলী পাশা কর্তৃক ক্ষমতাচ্যুত হন। মুহাম্মদ আলী গালিবকে মিশরে নির্বাসিত করেন। কিন্তু ১৮১৪ সালে কেন্দ্রীয় সরকার তাকে তার পরিবারের সাথে সেলানিকে (থেসালোনিকি) স্থানান্তরের ব্যবস্থা করে।
আওন আর-রফিক

আউন আর-রফিক পাশা ইবনে মুহাম্মাদ ইবনে 'আব্দুল মুঈন ইবনে আউন ( ; , "‘Awn al-Rafīq Bāshā" ; ফেব্রুয়ারি ১৮৪১১৭ জুলাই ১৯০৫) আউন গোত্রের একজন শরীফ ছিলেন। তিনি ১৮৮২ থেকে ১৯০৫ সাল পর্যন্ত মক্কার আমির ও শরীফ হিসেবে দায়িত্ব পালন করেছিলেন।
তিনি ১২৫৬ হিজরির জিলহজ মাসের শেষের দিকে (১৮৪১ সালের ফেব্রুয়ারি) মদিনায় জন্মগ্রহণ করেন। তিনি আবদুল্লাহ, আলী এবং হুসাইনের পর শরীফ মুহাম্মদ ইবনে আব্দুল মু'ইন ইবনে আউনের চতুর্থ পুত্র।
১৮৭৭ সালের জুন মাসে, উসমানীয় সম্রাট তকিউদ্দিন পাশা তার বড় ভাই শরীফ আবদুল্লাহ পাশার মৃত্যুর পর আউন আর-রফিককে ভারপ্রাপ্ত আমির নিযুক্ত করেন। তিনি প্রায় দুই দশক ধরে আমির হিসেবে দায়িত্ব পালন করেছিলেন। আউন বংশের পরবর্তী জ্যেষ্ঠ ব্যক্তি শরীফ হুসেন পাশাকে আমিরাতে নিযুক্ত করা হয়েছিল এবং তিনি আগস্ট মাসে ইস্তাম্বুল থেকে এসেছিলেন। প্রথা অনুসারে, উত্তরাধিকারী আউন আর-রফিককে তখন রাজধানীতে ডেকে পাঠানো হয়েছিল। সেখানে তাকে "উজির" পদমর্যাদা দিয়ে উসমানীয় রাষ্ট্রীয় পরিষদে নিযুক্ত করা হয়েছিল। ১৮৮০ সালে হুসাইনের আমিরাত হত্যার শিকার হয়। সুলতান আব্দুল হামিদ সন্দেহ করেন যে হুসাইন ব্রিটিশদের সাথে মিলে খিলাফতের বিরোধিতায় একটি আরব সরকার গঠনের ষড়যন্ত্র করছিলেন। তাই তিনি হুসাইনের ভাই আউন আর-রাফীককে আমির নিযুক্ত করেননি। তার পরিবর্তে তিনি ধাউ জায়েদ গোত্রের বয়স্ক শরিফ আব্দুল মুত্তালিব ইবন গালিবকে নিযুক্ত করেন। মুত্তালিব ১৮৫৬ সালে ক্ষমতাচ্যুত হওয়ার পর দুই দশক ইস্তাম্বুলে আটক ছিলেন। এই ক্ষমতা হস্তান্তরের মাধ্যমে সুলতান বিদেশি প্রভাব ও আউন গোত্রের শক্তি কমাতে এবং হিজাজে উসমানীয় নিয়ন্ত্রণ জোরদার করতে চেয়েছিলেন। ব্রিটিশ কূটনীতিকরা আব্দুল মুত্তালিবের নিয়োগ বন্ধ করার চেষ্টা করে। ব্রিটিশ কনসাল জেমস জোহারাব দাবি করেন যে ব্রিটিশ স্বার্থ রক্ষার জন্য আওন আর-রফিককে আমির বানানো উচিত। কারণ তিনি ছিলেন "উদার ও প্রগতিশীল"। অন্যদিকে আবদুল মুত্তালিব ছিলেন "চরমপন্থী ওহাবি" এবং খ্রিস্টান ও বিদেশিদের প্রতি বিদ্বেষী। ইস্তাম্বুলে ব্রিটিশ রাষ্ট্রদূত অস্টেন হেনরি লেয়ার্ড সুলতানকে আব্দুল মুত্তালিবকে নিয়োগ না করতে বলেন। কিন্তু সুলতান জানান যে সিদ্ধান্ত ইতিমধ্যে নেওয়া হয়েছে। তবে সুলতান, লেয়ার্ড ও আউন আর-রাফীককে আশ্বাস দেন যে আব্দুল মুত্তালিবের মৃত্যুর পর রফিক আমির হবেন।
১৮৮২ সালে ওসমান নুরি পাশা আবদুল মুত্তালিবকে ক্ষমতাচ্যুত করেন। নুরি একতরফাভাবে আউন আর-রফিকের ছোট ভাই শরীফ আবদুল ইলাহকে আমির হিসেবে ঘোষণা করেন। কিন্তু সুলতান আবদুল হামিদ তা প্রত্যাখ্যান করেন এবং আউন আর-রফিককে আমির নিযুক্ত করেন। আবদুল্লাহর ইস্তাম্বুল থেকে আগমনের আগ পর্যন্ত ভারপ্রাপ্ত আমির হিসেবে দায়িত্ব পালন করেন। ১২৯৯ হিজরির শেষ জিলকদ (অক্টোবর ১৮৮২) এই মর্মে একটি টেলিগ্রাফ পাঠানো হয়েছিল।
আওন আর-রফিক ১৭ জুলাই ১৯০৫ তারিখে তাইফে তাঁর মৃত্যুর আগ পর্যন্ত আমির হিসেবে দায়িত্ব পালন করেন। তাকে আবদুল্লাহ ইবনে আব্বাসের কুব্বাতে (সমাধি ভবন) তার ভাই আবদুল্লাহর পাশে দাফন করা হয়েছিল।
বেন হামিদা মসজিদ

বেন হামিদা মসজিদ () তিউনিসিয়ার একটি মসজিদ যা তিউনিসের মদিনার উত্তরে বাব সুইকা অঞ্চলে অবস্থিত।
এই মসজিদটি ২ এল হালিব সংযোগস্থলে অবস্থিত। এটি বাব লাকোয়াসের কাছে অবস্থিত, যা ছিল মদিনার অন্যতম প্রবেশদ্বার। তবে বর্তমানে এই প্রবেশদ্বার বিলুপ্ত।
মসজিদের প্রবেশদ্বারে থাকা স্মারক ফলকের তথ্য অনুযায়ী এটি ১০০৯ সালে নির্মিত হয়েছিল। এটি জিরিদ রাজবংশের শাসনামলে নির্মিত হয়, যারা ৯৭২ থেকে ১০১৪ সালের মধ্যে মাগরেব শাসন করেছিল।
বোলে মসজিদ

বোলে মসজিদ ছিল ঘানার বোলে শহরের কেন্দ্রে অবস্থিত একটি মসজিদ। এটি পূর্বে উত্তর অঞ্চলের অন্তর্গত থাকলেও বর্তমানে সাভান্না অঞ্চলে অবস্থিত।
২০২৩ সালের সেপ্টেম্বর মাসে টানা ভারী বর্ষণের ফলে মসজিদটি ধসে পড়ে। মসজিদটির কাঠামো এর আগে থেকেই উইপোকা সংক্রমণের শিকার ছিল। বছরের পর বছর অবহেলার কারণে এটি ধসে পড়েছে।
মসজিদটি ১৭শ শতকে নির্মিত হয়েছে বলে দাবি করা হয়। কিছু ঐতিহাসিক তথ্য অনুসারে এটি ২০শ শতকের গোড়ার দিকে পুনর্নির্মাণ করা হয়েছিল। তবে মৌখিক ঐতিহ্য অনুসারে এটি ১৮শ শতকে নির্মিত হয়েছিল।
১৬শ শতকের মাঝামাঝি সময়ে বর্তমান সাভান্না অঞ্চলে গোঁজা রাজ্য গঠিত হয়েছিল। এটি উত্তর ঘানার গ্রীষ্মমণ্ডলীয় বনভূমি পর্যন্ত বিস্তৃত ছিল। মৌখিক ইতিহাস অনুসারে এটি মান্ডিঙ্কা বিজেতাদের আগমনের সাথে সম্পর্কিত, যারা জেন্নে অঞ্চল থেকে স্বর্ণ বাণিজ্যের কারণে এখানে আসে এবং এটি নিয়ন্ত্রণে নেয়।
বোলে মসজিদটি সুদানি স্থাপত্য শৈলীতে তৈরি একটি কাদামাটির মসজিদ ছিল। এতে কাঠের খুঁটি এবং মাটির দেয়াল ব্যবহৃত হয়েছে। মসজিদের দেয়ালের পাশে কাঠের খুঁটিগুলো নির্মাণকাজ ও রক্ষণাবেক্ষণের জন্য ব্যবহৃত হত, তবে এগুলো কাঠামোগতভাবে সমর্থনের জন্য ছিল না। মসজিদটিতে ছোট ছোট টাওয়ার ছিল।
ধৌলী

ধৌলী বা "ধৌলীগিরি" হল ভারতের ওড়িশা রাজ্যের রাজধানী ভুবনেশ্বর থেকে ৮ কিলোমিটার দক্ষিণে দয়া নদীর তীরে অবস্থিত একটি পাহাড়। এটি একটি ইতিহাস-বিজড়িত স্থান। পাহাড়ের পাদদেশের পার্বত্য বনানী, দয়া নদীর সৌন্দর্য পর্যটকদের কাছে বেশ আকর্ষণীয়।
স্থানটির ভৌগলিক অবস্থানের অক্ষাংশ ও দ্রাঘিমাংশ হলো যথাক্রমে- 
এক সময় এই স্থানটির বিস্তীর্ণ অঞ্চল জুড়ে ছিল ফাঁকা প্রান্তর। খ্রিস্টপূর্ব ২৬১ অব্দে ভারতীয় উপমহাদেশের তৃতীয় মৌর্য সম্রাট অশোক ও কলিঙ্গরাজের মধ্যে তুমুল রক্তক্ষয়ী যুদ্ধ হয়। মৌর্য্য ও কলিঙ্গ বাহিনীর যুদ্ধে সম্রাট অশোক জয়লাভ করেন। কিন্তু যুদ্ধে দুই বাহিনীর সেনাসহ অসংখ্য অসহায় মানুষের মৃত্যু হয়। যুদ্ধের বীভৎসতায় সম্রাট অশোক পরিতাপ জ্বালায় জর্জরিত হন। বিষাদগ্রস্থ হয়ে অশোক বৌদ্ধধর্ম গ্রহণ করেন এবং প্রচার শুরু করেন। অহিংসার পথে সাম্রাজ্য পরিচালনার মনস্থ করেন। তিনি শপথ নেন, - আর যুদ্ধ নয়, জীবনের অবশিষ্ট দিনগুলি তিনি জনহিতকর কাজে লিপ্ত  থাকবেন। প্রেম আর ভালোবাসা দিয়েই মানুষের মন জয় করবেন। ধৌলির পাহাড়ের গায়ে তিনি ব্রাহ্মী লিপিতে উৎকীর্ণ করেন -
শিলালিপিতে উৎকীর্ণ করেন তেরোটি নিষেধাজ্ঞা বা অনুশাসন। শিলালিপির সঙ্গে রেখেছেন হাতির মূর্তির সম্মুখভাগ।
"জাপান বুদ্ধ সংঘ" এবং "কলিঙ্গ নিপ্পন বুদ্ধ সংঘ" দ্বারা ১৯৭২ খ্রিস্টাব্দে নির্মিত একটি শান্তি প্যাগোডা স্মৃতিস্তম্ভ " ধৌলী শান্তি স্তূপ" এর জন্য স্থানটি পর্যটকদের বিশেষভাবে আকর্ষণ করে। 
এই ধৌলি পাহাড়কে কলিঙ্গ যুদ্ধের স্থান বলে মনে করা হয় ।
এল বোর্জ মসজিদ

এল বোর্জ‌ মসজিদ বা টাওয়ারের মসজিদ () হলো তিউনিসিয়ার তিউনিসের মদিনার উত্তর প্রান্তে অবস্থিত একটি মসজিদ। এটি সিদি ইয়াহিয়া মসজিদ () নামেও পরিচিত।
এটি বাব লাসাল শহরের ১ হেদি সাইদি স্ট্রিটে অবস্থিত, যা তিউনিসের মদিনার প্রবেশদ্বারগুলোর একটি।
মসজিদটির নামকরণ তার পাশের একটি টাওয়ার সিদি ইয়াহিয়া এল স্লিমানি এল ইয়ামানির নামে করা হয়েছে।
মসজিদের প্রবেশদ্বারে স্থাপিত স্মারক ফলক অনুযায়ী, এটি হাফসিদ যুগে ১৪শ শতকে নির্মিত হয়েছিল। পাশাপাশি এটি একটি মাদ্রাসাসহ নির্মিত হয়েছিল। মসজিদটি ১৯৭৩-৭৪ সালের মধ্যে পুনঃসংস্কার করা হয়।
আলি পাশা ইবনে আবদুল্লাহ

'আলি পাশা ইবনে আবদুল্লাহ ইবনে মুহাম্মাদ ( ; , "‘Alī Bāshā" ; ১৮৫৯ –১৯৪১) আউন বংশের একজন শরিফ ছিলেন। তিনি ১৯০৫ সাল থেকে ১৯০৮ সাল পর্যন্ত তরুণ তুর্কি বিপ্লবে ক্ষমতাচ্যুত না হওয়া পর্যন্ত মক্কার আমির এবং শরীফ হিসেবে দায়িত্ব পালন করেছিলেন।
১৮৭৭ সালে তার বাবা শরীফ আবদুল্লাহ পাশার মৃত্যুর পর তাকে এবং তার চাচাতো ভাই শরীফ হুসাইন ইবনে আলীকে "পাশার" পদমর্যাদা দেওয়া হয়।
তিনি তার চাচা শরীফ আউন-আর-রফিককে সহায়তা করেছিলেন। তার চাচা ১৮৮২ থেকে ১৯০৫ সাল পর্যন্ত আমির হিসেবে দায়িত্ব পালন করেছিলেন। ১৯০৫ সালের জুলাই মাসে আউন-রফিকের মৃত্যু হলে হেজাজের ওয়ালি আহমেদ রাতিব পাশা ইস্তাম্বুলে সিদ্ধান্ত না আসা পর্যন্ত শরীফ আলীকে ভারপ্রাপ্ত আমির নিযুক্ত করেন। ইস্তাম্বুলে বসবাসকারী তিনজন শরিফ আমিরের প্রার্থী হিসেবে সুলতানের কাছে তাদের নাম জমা দেন। তারা হলেন: শরিফ হুসেন, শরিফ আবদ আল-ইলাহ এবং প্রতিদ্বন্দ্বী জায়েদ পরিবারের শরিফ আলী হায়দার। রফিকের ছোট ভাই আবদুল্লাহ আউন পরিবারের জ্যেষ্ঠ সদস্য ছিলেন। কিন্তু সুলতান আবদুল হামিদ শরীফ আলীকে আমির হিসেবে নিয়োগ দেন এবং তাকে "উজির" ও "মুশির" পদে উন্নীত করেন। অক্টোবরের মাঝামাঝি তার নিয়োগের টেলিগ্রাফ আসে। আর লিখিত ফরমান (ইরাদে) ২ রমজান ১৩২৩ হিজরি (৩১ অক্টোবর ১৯০৫) তারিখে জারি হয়।
তবে তার আনুষ্ঠানিকভাবে আমির হিসেবে অভিষেক হয় ১৯০৮ সালের এপ্রিলে।
১৯০৮ সালের জুলাই মাসে তরুণ তুর্কি বিপ্লব ১৮৭৬ সালের অটোমান সংবিধান পুনর্বহাল করে। হেজাজে শরীফ আলী এবং আহমেদ রাতিব পাশা নতুন শাসনব্যবস্থার বিরোধিতা করেছিলেন এবং সংবিধান ঘোষণা বিলম্বিত করেছিলেন। তায়েফে কিছু লোককে সংবিধান নিয়ে আলোচনা করতে দেখে আলি তাদের বেত্রাঘাতের নির্দেশ দেন। ৭ আগস্ট আহমেদ রাতিবকে তার পদ থেকে বরখাস্ত করা হয় এবং জেদ্দায় পাঠানো হয়। সেখানে ঐক্য ও প্রগতি সমিতির সামরিক কর্মকর্তারা তাকে গ্রেপ্তার করেন এবং তার সম্পত্তি বাজেয়াপ্ত করা হয়। আলী ভারপ্রাপ্ত ওয়ালি হন। তাকে তায়েফের ব্যারাকে নিয়ে গিয়ে সংবিধান মেনে নেওয়ার জন্য বাধ্য করা হয়। তাকে কুরআনের শপথ করানো হয় যে তিনি সংবিধানের আইন মেনে চলবেন। একই সঙ্গে তাকে প্রকাশ্যে অপমান করা হয়। সেখানে তাকে ঘোষণা করতে হয় যে তিনি একজন দাস, সৈনিক ও বেদুইনের সমান আইনি অধিকারভুক্ত। সেপ্টেম্বরের শেষের দিকে নতুন নিযুক্ত কাজিম পাশা আসার আগ পর্যন্ত তিনি ভারপ্রাপ্ত ওয়ালি হিসেবে দায়িত্ব পালন করেন।
কাজিম আসার পর শরিফ আলী তায়েফে থাকেন এবং মক্কায় আসতে ওয়ালির অনুরোধ প্রত্যাখ্যান করেন। কাজিম পাশা মনে করেন যে, শরীফ আলী সংবিধান মেনে চলতে অনিচ্ছুক। তাই তাকে পদ থেকে সরানোর পরামর্শ দেন। ১৯০৮ সালের অক্টোবরে তাকে বরখাস্ত করা হয় এবং আহমেদ রাতিবের মতো তার উপর আক্রমণ এড়াতে শীঘ্রই হেজাজ ত্যাগ করার নির্দেশ দেওয়া হয়। তবে তিনি বিদায় নিতে বিলম্ব করছিলেন। ১৯০৯ সালের এপ্রিলে শরীফ হুসেন তাকে অপসারণের জন্য দাবি জানান। আলী মক্কা ত্যাগ করেন এবং ব্রিটিশ শাসনের অধীনে কায়রোতে বসতি স্থাপন করেন। সেখানে তিনি ১৯৪১ সালে তাঁর মৃত্যুর আগ পর্যন্ত বসবাস করেন।
এল ব্রাদিয়া মসজিদ

এল ব্রাদিয়া মসজিদ () তিউনিসিয়ায় অবস্থিত একটি ছোট মসজিদ। এটি তিউনিসিয়ার মদিনার উত্তরে বাব সৌইকা শহরতলিতে অবস্থিত।
এটি ১ বাব সাদৌন স্ট্রিটে অবস্থিত। 
মসজিদটির কাছাকাছি কর্মরত ঘোড়ার জিন প্রস্তুতকারকদের নামানুসারে মসজিদটির নামকরণ করা হয়েছে। 
এটি ১৫ শতকে হাফসিদের যুগে নির্মিত হয়েছিল।
ছাড়বাতি মসজিদ

চরবাটি মসজিদ () হল একটি তিউনিসিয়ান মসজিদ যা তিউনিসিয়ার মদিনার দক্ষিণে বাব জাজিরা শহরতলির এল হাজ্জামিন হুদে অবস্থিত। এটি প্রতি রবিবার সহীহ আল-বুখারী তেলাওয়াতের জন্য পরিচিত। 
মসজিদটি মদিনার অন্যতম দরজা বাব জেদিদের কাছে এল হাজ্জামিন স্ট্রিটে অবস্থিত।
স্মারক ফলক অনুসারে মসজিদটি এর প্রতিষ্ঠাতা শেখ এল চারবাগী () এর নামে নামকরণ করা হয়েছে।
প্রবেশপথের স্মারক ফলক অনুসারে মসজিদটি ১৯৩৩ সালে হোসেনি যুগে নির্মিত হয়েছিল। তারপর এটি তিউনিসের দ্বিতীয় আহমেদের আদেশে পুনরুদ্ধার করা হয়েছিল এবং আহমেদ বেন হাজ মোহাম্মদের () অর্থায়নে ২০১২ সালে এটি আবার পুনরুদ্ধার করা হয়েছিল।
শেখ রাসা মসজিদ

শেখ রাসা মসজিদ () একটি তিউনিসিয়ান মসজিদ। এটি তিউনিসিয়ার মদিনার উত্তরে অবস্থিত। মসজিদটি এখন আর বিদ্যমান নেই।
মসজিদটি হাফসিয়া জেলার সৌক এন নাসেরের কাছে অবস্থিত ছিল।
শেখ রাসা মসজিদের নামকরণ করা হয়েছে আল-জায়তুনা মসজিদের অন্যতম ইমাম শেখ রাসার নামানুসারে। তিনি ১৪৮৯ সালে মারা যান।
মসজিদটি হাফসিদের যুগে নির্মিত হয়েছিল। এতে একটি হলঘর এবং এর প্রতিষ্ঠাতা শেখ রাসার সমাধি রয়েছে।
এদাবাগাইন মসজিদ

এদাবাগাইন মসজিদ () হলো তিউনিসের মদিনায় অবস্থিত একটি তিউনিসিয়ান মসজিদ। এটি "ট্যানারদের মসজিদ" নামেও পরিচিত ছিল। এদাবাগাইন মসজিদ এখন আর বিদ্যমান নেই।
এই মসজিদটি সৌক এদাবাগাইন নামক স্থানে অবস্থিত ছিল। এখন এই মসজিদের স্থানটি কিছু নবনির্মিত ঘর দ্বারা প্রতিস্থাপিত হয়েছে।
চামড়া ট্যানারদের আরবিতে "এদাবাগাইন" হিসেবে অভিহিত করা হয়। যেহেতু মসজিদটির পাশে চামড়া ট্যানারদের বসবাস ছিল, তাই এই মসজিদটির এরূপ নামকরণ করা হয়েছিল।
নর্থাম্পটন বিশ্ববিদ্যালয় (১৩ শতক)

নর্থাম্পটন বিশ্ববিদ্যালয় ১২৬১ থেকে ১২৬৫ পর্যন্ত নর্থাম্পটন, ইংল্যান্ডে অবস্থিত ছিল।
বিশ্ববিদ্যালয়টি ১২৬১ সালে রয়াল চার্টার দ্বারা প্রতিষ্ঠিত হয়েছিল, যা হেনরি তৃতীয় এর অনুমোদনের পর। এটি ছিল ইংল্যান্ডের অক্সফোর্ড এবং কেমব্রিজ এর পর তৃতীয় বিশ্ববিদ্যালয় এবং ইউরোপের ২২তম। বিশপ এবং ম্যাগনেটদের পরামর্শে, যারা জানিয়েছিলেন যে নর্থাম্পটন অক্সফোর্ডের জন্য একটি হুমকি, হেনরি তৃতীয় ১২৬৫ সালে বিশ্ববিদ্যালয়টি বন্ধ করে দেন এবং একটি রাজকীয় ডিক্রি স্বাক্ষর করেন যা নর্থাম্পটনে বিশ্ববিদ্যালয় প্রতিষ্ঠা নিষিদ্ধ করে।
২০০৫ সালে, প্রিভি কাউন্সিল ডিক্রিটি বাতিল করে, যার ফলে তৎকালীন বিশ্ববিদ্যালয় কলেজ নর্থাম্পটন (যা ১৯২৪ সালে প্রতিষ্ঠিত হয়েছিল) বিশ্ববিদ্যালয় স্থিতি অর্জন করে এবং নর্থাম্পটন বিশ্ববিদ্যালয় নামে পুনর্নির্মিত হয়।
১৩শ শতাব্দীতে, নর্থাম্পটন ছিল তখনকার সময়ের তুলনায় অনেক বেশি গুরুত্বপূর্ণ শহর, তাই সেখানে একটি বিশ্ববিদ্যালয় প্রতিষ্ঠা করা অবাক করার মতো কিছু ছিল না। শহরটি একসময়, সাময়িকভাবে, রাজা’দের আসন ছিল।
নর্থাম্পটন বিশ্ববিদ্যালয়ের পূর্বসূরিরা ছিল একটি স্কুল, যা রিচার্ড প্রথমের শাসনামলে প্রতিষ্ঠিত হয়েছিল। রিচার্ড এই প্রতিষ্ঠানটির পৃষ্ঠপোষকতা করেছিলেন এবং কমপক্ষে এক ইতিহাসবিদের মতে, ১১৭৬ থেকে ১১৯৩ সালের মধ্যে নর্থাম্পটনের স্কুলগুলি ‘অক্সফোর্ড স্কুলগুলিকে প্রতিদ্বন্দ্বিতা করত বা এমনকি তা ছাড়িয়ে গিয়েছিল’।
দার্শনিক ড্যানিয়েল অফ মরলে সেই সময়ে লিখেছিলেন:
ব্যাকরণবিদ জিওফ্রি অব ভিনসাফ এবং আইনি বিশেষজ্ঞ রজার ভ্যাকিউরিয়াস দুজনেই নর্থাম্পটনে নিজেদের ভিত্তি স্থাপন করেছিলেন। এছাড়াও সেখানে একটি শক্তিশালী ইহুদি শিক্ষার সম্প্রদায় ছিল।
কিং রিচার্ডের মৃত্যুতে স্কুলটি একটি শক্তিশালী পৃষ্ঠপোষক হারায়।
১৩শ শতাব্দীতে, কিং জন এবং তার পুত্র হেনরি তৃতীয় এর শাসনামলে, নব্য প্রতিষ্ঠিত বিশ্ববিদ্যালয়টি সাইমন ডি মনফোর্টের পৃষ্ঠপোষকতা পেয়েছিল।
১২৬১ সালে, হেনরি তৃতীয় এর অনুমোদনে, বিশ্ববিদ্যালয়টি একটি রাজকীয় চার্টার পায়।
বিশ্ববিদ্যালয়ের অস্তিত্ব সংক্ষিপ্ত ছিল। ১২৬৫ সালে, এটি প্রতিষ্ঠার চার বছর পর, হেনরি তৃতীয় শহরের বিশ্ববিদ্যালয়ের অনুমতি বাতিল করে দেন।
এর একটি কারণ হতে পারে, শিক্ষাবিদরা নর্থাম্পটন দুর্গে ১২৬৪ সালের এপ্রিল মাসে সাইমন ডি মনফোর্ট এর সমর্থকদের বিরুদ্ধে হেনরি তৃতীয় এর বাহিনীর প্রতিরোধে অংশগ্রহণ করেছিল।
সময়কার উৎস থেকে জানা যায় যে অক্সফোর্ড বিশ্ববিদ্যালয় এর পক্ষ থেকে বিরোধিতা একটি গুরুত্বপূর্ণ কারণ ছিল। হেনরি ১২৬৫ সালের ১ ফেব্রুয়ারি নর্থাম্পটনের মেয়র এবং বুর্জেসদের কাছে লিখেছিলেন:<ref>
এত্তারাজ মসজিদ

এত্তারাজ মসজিদ () হল তিউনিসিয়ার মদিনার পশ্চিমে অবস্থিত একটি তিউনিসিয়ান মসজিদ।
মসজিদটি সিদি বেন আরুস স্ট্রিটে পাওয়া অবস্থিত। 
সম্মুখভাগের ফলক অনুসারে আমির মুস্তফা বিন মাহমুদ বিন মোহাম্মদ এল রশিদের আদেশে হুসাইনি রাজবংশের শাসনামলে ১৮৩৬ সালে এত্তারাজ মসজিদটি নির্মিত হয়েছিল। এটি ১৯৮২ সালে পুনরুদ্ধার করা হয়েছিল।
আইয়ুব মসজিদ

আইয়ুব মসজিদ () হামদাল্লায়ে এসি, বামাকো, মালির একটি মসজিদ ।
মসজিদটি নির্মাণে ২ বিলিয়ন XOF ব্যয় হয়েছে, যার সম্পূর্ণ অর্থায়ন করেছে তুরস্ক সরকার। মসজিদটির নির্মাণ কাজ ২০১২ সালে শুরু হয় এবং এক বছর পরে ২০১৩ সালে সম্পন্ন হয়। 
মসজিদটি অটোমান স্থাপত্য শৈলীতে নির্মিত হয়েছিল। এর অভ্যন্তরীণ নকশায় ইসলামী ক্যালিগ্রাফি দিয়ে সজ্জিত একটি কেন্দ্রীয় ফল্ট রয়েছে। এর প্রাচীর মার্বেল পাথর দিয়ে তৈরি এবং তুরস্ক থেকে আনা রঙিন কাচ দিয়ে ভরা।
আল-কাসানি

আলাউদ্দিন আল-কাসানি ( ) দ্বাদশ শতাব্দীর একজন সুন্নি মুসলিম আইনবিদ ছিলেন। তিনি সুন্নি আইনশাস্ত্রের হানাফি মাযহাবের একজন প্রভাবশালী ব্যক্তিত্ব হয়ে ওঠেন।
তাকে মালিক আল-উলামা ("পণ্ডিতদের রাজা") ডাকনাম দেওয়া হয়েছিল। তার প্রধান গ্রন্থ বাদাই' আল-সানাই' ফি তারতিব আল-শারা' ( ) হানাফি ফিকহের অন্যতম গুরুত্বপূর্ণ ইসলামী আইনি গ্রন্থ। 
আল-কাসানি ফারগানার কাসান থেকে এসেছিলেন এবং হানাফী আইনবিদ 'আলাউদ্সাদিন সমারকান্দি (মৃত্যু ১১৪৪) এর ছাত্র ছিলেন। সামারকান্দি তাকে তার মেয়ে ফাতিমা আল-সামারকান্দিকে বিয়ে দেন। ফাতিমা ফিকহে দক্ষ ছিল। বিয়ের উপহার হিসেবে আল-কাসানি তার শ্বশুরের আইনি সংকলন "তুহফাত আল-ফুকাহা"-এর একটি ভাষ্য লেখেন। "বাদায়ি আস-সানায়ি" গ্রন্থটি যৌতুক হিসেবে গৃহীত হয়। 
কোনো এক সময় তিনি আনাতোলিয়ায় চলে যান এবং কনিয়া শহরে সেলজুক শাসকের দরবারে কাজ শুরু করেন। সেখানে এক বিতর্কের সময় তিনি এতটাই ক্ষুব্ধ হয়ে পড়েন যে সুলতান মাসউদ প্রথম তাকে দরবারে রাখা অসম্ভব বলে মনে করেন। বিতর্কের বিষয় ছিল ইজতিহাদ। তার প্রতিপক্ষ আল-কাসানিকে মুতাজিলা দর্শনের অনুসারী বলে অভিযোগ করেন। আল-কাসানি যখন তার প্রতিপক্ষকে ঘুষি মারেন, তখন শাসক হস্তক্ষেপ করে তর্ক বন্ধ করেন।
আল-কাসানি তার আচরণের কারণে দরবারে থাকা অসম্ভব করে ফেলেন। তাই শাসক তার উজিরের পরামর্শে তাকে আলেপ্পোতে নূরউদ্দিন জেনগির কাছে রাষ্ট্রদূত হিসেবে পাঠান। এখানে তিনি হাল্লাবিয়ার মাদ্রাসায় হানাফি আইনের অধ্যাপক রাদি আদ-দ্বীন আস-সারছসির (মৃত্যু ১১৪৯) উত্তরসূরী হিসেবে নিযুক্ত হন।
তার অবশিষ্ট জীবন সম্পর্কে খুব বেশি কিছু জানা যায়নি। আলী আল-কারী বর্ণনা করেন যে তিনি তার স্ত্রী ফাতিমার প্রতি গভীরভাবে অনুরক্ত ছিলেন। যখনই তিনি ফতোয়া জারিতে ভুল করতেন, ফাতিমা তাকে সঠিক রায় জানাতেন এবং ভুলের কারণ ব্যাখ্যা করতেন। আল-কাসানি একজন দক্ষ ফকিহ হলেও ফাতিমা তার আইনি মতামত সংশোধন ও সম্পাদনা করতেন। ফাতিমার মৃত্যুর পর প্রতি বৃহস্পতিবার সন্ধ্যায় তিনি আলেপ্পোর দুর্গে অবস্থিত আব্রাহাম অভয়ারণ্যে তার কবর জিয়ারত করতেন। ১১৯১ সালে আল-কাসানির মৃত্যু হলে তাকে তার স্ত্রীর পাশেই দাফন করা হয়।
তিনি আবু আল-মুইন আল-নাসাফি এবং আলাউদ্দিন সামারকান্দির মতো বিশিষ্ট পণ্ডিতদের অধীনে পড়ালেখা করেছেন।
তাঁর শিষ্যদের মধ্যে ছিলেন জামালুদ্দিন গজনভী।
আল-কাসানির সর্বাধিক পরিচিত রচনা হল বাদাই' আল-সানাই' ফি তারতিব আল-শারায়ী' ( )। বইটি আধুনিক মুদ্রণ সংস্করণে সাত খণ্ডে সংকলিত হয়েছে। বসাধারণভাবে এটি তার শিক্ষক আস-সামরকান্দির "তুহফাত আল-ফুকাহা" গ্রন্থের ব্যাখ্যা হিসেবে পরিচিত। তবে এটি আসলে একটি পূর্ণাঙ্গ ও সুসংবদ্ধ ফিকহ সংকলন। বইটিতে বিভিন্ন আইনি বিষয়ের ধারাবাহিক ও কাঠামোবদ্ধ আলোচনা উপস্থাপন করা হয়েছে। প্রত্যেক অধ্যায়ের শুরুতে আল-কাসানি একটি রূপরেখা দেন। সেখানে তিনি উল্লেখ করেন যে সংশ্লিষ্ট অধ্যায়ে তিনি কোন বিষয়গুলো নিয়ে আলোচনা করবেন। যদিও গ্রন্থটি বিশ্লেষণধর্মী ও পদ্ধতিগতভাবে সুস্পষ্ট, তবুও দীর্ঘ সময় ধরে এটি হানাফি আইনশাস্ত্রে উল্লেখযোগ্য প্রভাব ফেলেনি। তখন তার সমসাময়িক আল-মারঘিনানির "আল-হিদায়া" গ্রন্থের মতো এটি ব্যাপক সাড়া ফেলতে পারেনি। ২০শ শতাব্দীর শুরুতে আধুনিক মুদ্রিত সংস্করণ প্রকাশের পরই এই গ্রন্থটি বেশি মনোযোগ পায়। তখন থেকে এটি হানাফি শিক্ষা প্রতিষ্ঠানগুলোতে কেন্দ্রীয় গুরুত্ব পেয়েছে।
"বাদাই" আল-কাসানী ছাড়াও তিনি একটি কুরআনের তাফসীরও লিখেছেন। তাফসীরটি পাণ্ডুলিপি হিসেবে সংরক্ষিত আছে।
টিউটোরিয়াল সিস্টেম

টিউটোরিয়াল সিস্টেম একটি বিশ্ববিদ্যালয় শিক্ষার পদ্ধতি যেখানে মূল শিক্ষণ পদ্ধতি হল নিয়মিত, অত্যন্ত ছোট গ্রুপ সেশন। এগুলি ডিগ্রির মূল শিক্ষণ সেশন, এবং লেকচার, প্র্যাকটিক্যাল এবং বড় গ্রুপ ক্লাস দ্বারা সম্পূরক। এই পদ্ধতি অক্সফোর্ড এবং কেমব্রিজ বিশ্ববিদ্যালয়ের কলেজ ভিত্তিক বিশ্ববিদ্যালয়ে পাওয়া যায়, যদিও অন্যান্য বিশ্ববিদ্যালয়ও বিভিন্ন মাত্রায় এই পদ্ধতি ব্যবহার করে।
অক্সব্রিজ টিউটোরিয়াল সিস্টেমটি ১৮০০ সালের দশকে অক্সফোর্ড বিশ্ববিদ্যালয় এবং কেমব্রিজ বিশ্ববিদ্যালয়তে প্রতিষ্ঠিত হয়েছিল। এটি আজও চালু রয়েছে এবং এতে স্নাতক ছাত্রদের কলেজ ফেলো, বা কখনও কখনও ডক্টোরাল ছাত্র এবং পোস্ট-ডক) প্রতি সপ্তাহে এক থেকে তিন জনের গ্রুপে শিক্ষণ দেন। এই সেশনগুলোকে অক্সফোর্ডে "টিউটোরিয়াল" এবং কেমব্রিজে "সুপারভিশন" বলা হয়, এবং সেগুলি ওই বিশ্ববিদ্যালয়ের মূল শিক্ষণ পদ্ধতি। ছাত্রদের টিউটোরিয়ালের জন্য প্রস্তুতি নেওয়া প্রয়োজন: উদাহরণস্বরূপ, পড়াশোনা, রচনা লেখা বা সমস্যা সমাধান, বিষয়ভিত্তিক যা কিছু হতে পারে। অন্যান্য শিক্ষণ সেশন যেমন লেকচার, প্র্যাকটিক্যাল এবং ভাষা ক্লাসও দেওয়া হয়, কিন্তু এগুলি ঐচ্ছিক টিউটোরিয়ালের পাশাপাশি অনুষ্ঠিত হয়।
অক্সব্রিজে, টিউটোরিয়াল/সুপারভিশনগুলি হল শিক্ষণ পদ্ধতির কেন্দ্রীয় উপাদান, যা লেকচার, সেমিনার বা বড় গ্রুপ শিক্ষণের বিপরীত। প্রতিটি টিউটোরিয়াল সেশনে, ছাত্রদের মুখোমুখি, আত্মরক্ষা, বিশ্লেষণ এবং অন্যদের পাশাপাশি নিজেদের ধারণাকে সমালোচনা করার প্রত্যাশা করা হয়, টিউটর এবং সঙ্গী ছাত্রদের সাথে আলোচনা করার মাধ্যমে। এটি বলা হয়েছে যে টিউটোরিয়াল সিস্টেম শিক্ষাদানের মডেল হিসেবে অত্যন্ত মূল্যবান, কারণ এটি শেখার এবং মূল্যায়নের সুযোগ সৃষ্টি করে যা অত্যন্ত বাস্তব এবং জাল করা কঠিন।
কিছু বিশ্ববিদ্যালয়ে টিউটোরিয়াল শব্দটি পাঠদান অধিবেশনগুলির জন্য ব্যবহৃত হয়। অথবা পাশ্চাত্য সহায়তা মিটিংগুলির জন্য। এগুলি ছাত্রদের শিক্ষার অতিরিক্ত অংশ, এর মূল বৈশিষ্ট্য নয়।
এল ফেল মসজিদ

এল ফেল মসজিদ বা 'সুযোগের মসজিদ' () হল তিউনিসের মদিনার আজ্জাফাইন হুডে অবস্থিত একটি ছোট মসজিদ।
মসজিদটি সৌক এন নাহাসের প্রবেশপথের কাছে ১০১ কাসবাহ স্ট্রিটে অবস্থিত। 
ঐতিহাসিক মোহাম্মদ বেলখোদজার মতে এটি জিরিদ রাজবংশ দ্বারা নির্মিত হয়েছিল, যারা ৯৭২ থেকে ১০১৪ সাল পর্যন্ত সমগ্র মাগরেব অঞ্চল এবং তারপর এর একটি অংশ (ইফরিকিয়া) ১১৪৮ সাল পর্যন্ত শাসন করেছিল। 
মানুষ সৌভাগ্য কামনা করে এই মসজিদে যায়, তাই মসজিদের এরূপ নামকরণ করা হয়েছে। তবে উলামারা এই বিশ্বাসের সাথে একমত নন।
মেদেনি মেহমেত নুরি এফেন্দি

সাইয়্যেদ মেদেনি মেহমেত নুরি এফেন্দি (২৪ নভেম্বর ১৮৫৯ - ২৯ জুলাই ১৯২৭) একজন ইসলামী পণ্ডিত, কাজী (বিচারক) এবং উসমানীয় সাম্রাজ্যের শেষ শাইখুল ইসলাম ছিলেন।
মেদেনি মেহমেদ নুরি ১৮৫৯ সালের ২৪ নভেম্বর ইস্তাম্বুলের উস্কুদার জেলার সুলতানতেপে এলাকায় জন্মগ্রহণ করেন। তার পিতার নাম ইস্তাম্বুলের এল-হাজ্জি এস-সাইয়্যিদ তারসুসিজাদে ওসমান কামিল এফেন্দি। নুরির বাবা ১৮২১ থেকে ১৮৯৬ সালের মধ্যে শহরে বসবাস করতেন। মৃত্যুর আগে নুরির বাবা "তেতকিকাত-ই শারিয়া পরিষদ"-এর প্রধান ছিলেন এবং আনাতোলিয়া এবং রুমেলিয়ায় সামরিক পদে ছিলেন। মেদেনি মেহমেদ নুরির মায়ের নাম ফিন্দিকজাদে (ফিন্দিকগিল) শেরিফ হাতিজা হানিম। নুরি এফেন্দি ইস্তাম্বুলের ভেফা জেলায় বেড়ে ওঠেন। তার বাবার কাছে প্রাথমিক শিক্ষা শুরু করেন। শাহজাদে ও ফাতিহ মসজিদ মাদ্রাসা এবং "মেকতেব-ই নওয়াব" থেকে স্নাতক হন এবং ইস্তাম্বুলের অধ্যাপক হন। সময়ের সাথে তিনি উন্নতি করেন এবং মাহরেচ পদমর্যাদা লাভ করেন। 
২২ বছর বয়সে তিনি রু'উস বেতনে কাজ শুরু করেন এবং ধীরে ধীরে উসমানীয় আইনি ব্যবস্থার বিভিন্ন প্রতিষ্ঠানে পদোন্নতি পান। ১৯১২ সালে মিশরের কাজী (বিচারক) হন। ১৯১২ সালের মার্চ থেকে ১৯১৫ সালের আগস্টের মধ্যে তিনি কায়রোতে বসবাস করতেন এবং মিশরের বিচারক হিসেবে দায়িত্ব পালন করেছিলেন। পরবর্তীতে তিনি আদানা প্রদেশের কেন্দ্রীয় কাজী হিসেবে নিযুক্ত হন। তিনি ইভকাফের মন্ত্রী হিসেবেও দায়িত্ব পালন করেছিলেন। 
সরকার পদত্যাগ করলে ২৬শে সেপ্টেম্বর, ১৯২০ তারিখে নুরি এফেন্দিকে শায়খুল ইসলাম হিসেবে নিযুক্ত করা হয়। ৪ নভেম্বর, ১৯২০ তারিখে, শেষ উসমানীয় মন্ত্রিসভা গঠিত হলে তাকে আবার শায়খুল ইসলাম হিসেবে নিযুক্ত করা হয়। তিনি খলিফা পদ ভাগ করার বিরুদ্ধে ছিলেন। তিনি জোর দিয়ে বলতেন যে এই পদ শুধু উসমানীয়দের নয়, সারা বিশ্বের মুসলিমদের প্রতিনিধিত্ব করে। ১৯২২ সালের ১ নভেম্বর তুরস্কের মহান জাতীয় সভা যখন সুলতানি শাসন বিলুপ্ত করে, তখন তিনি শেষ উসমানীয় সরকারের সাথে পদত্যাগ করেন। এর ফলে শায়খুল ইসলামের পদ বিলুপ্ত হয়। এই পদ তুরস্ক প্রজাতন্ত্রের দিয়ানেট (ধর্মীয় বিষয়ক অধিদপ্তর) এর প্রধান হিসেবে চলতে থাকে। তাকে তুরস্কের ১৫০ জন অবাঞ্ছিত ব্যক্তির তালিকায় রাখা হয়নি। তবে দামাত ফেরিত পাশার মন্ত্রিসভায় থাকার কারণে তার পেনশন দেওয়া হয়নি। 
তার স্ত্রী্র নাম শেরিফ হাতিস ফেহিমে হানিম। এ দম্পত্তির তিন কন্যা এবং এক পুত্র সন্তান ছিল। মেদেনি মেহমেত নুরি এফেন্দি ২৯ জুলাই ১৯২৭ সালে ইহসানিয়ে, উস্কুদার, ইস্তাম্বুলে মারা যান।
আজিজ মাহমুদ হুদায়ি

আজিজ মাহমুদ হুদায়ি (১৫৪১-১৬২৮) উসমানীয় সাম্রাজ্যের সবচেয়ে বিখ্যাত সুফি মুসলিম সাধকদের মধ্যে অন্যতম। তিনি শেরেফলিকোচহিসারে জন্মগ্রহণ করেন এবং উস্কুদারে মৃত্যুবরণ করেন। তিনি একজন মরমী, কবি, সুরকার, লেখক, রাষ্ট্রনায়ক এবং হানাফি মাতুরিদি ইসলামী পণ্ডিত ছিলেন। তিনি সুলতান সুলেমান সুলাইমানের নাতনী আয়েশে হুমাশাহ সুলতানের তৃতীয় এবং শেষ স্বামী ছিলেন।
মধ্য আনাতোলিয়ার শেরেফলিকোচহিসারে হাশেমী বংশে জন্মগ্রহণ করেন আজিজ মাহমুদ হুদায়ি। ইস্তাম্বুলের একটি মাদ্রাসায় পড়াশোনা শেষ করেন। তিনি বিখ্যাত নীল মসজিদ নির্মাণকারী সুলতান প্রথম আহমেদের শেখ হন। মসজিদটি উদ্বোধনের সময় তিনি সেখানে জুমার নামাজ পড়েন। সুলতান তৃতীয় মুরাদও তাকে বিশেষভাবে সম্মান করতেন। তিনি বাগদাদের জুনায়েদের বংশধর ছিলেন। হুসাইন ইবনে আলীর বংশধর হিসেবে তাকে সাইয়্যিদ বলা যেতে পারে।
তিনি জেলভেতি (তুর্কি: "Celveti" ) সুফিদের তরিকা প্রতিষ্ঠা করেন এবং এদির্ন, মিশর, শাম ( সিরিয়া ) এবং বুরসায় কাজী (ইসলামী বিচারক, তুর্কি ভাষায় "কাদী" ) হিসেবে দায়িত্ব পালন করেন। তিনি বুরসার উফতাদে হযরতলারির শিষ্য (মুরিদ) এবং উত্তরসূরি (খলিফা) ছিলেন। তিনি প্রায় ত্রিশটি রচনা লিখেছেন। এর মধ্যে সাতটি তুর্কি ভাষায় লেখা হয়েছে। উসমানীয় বসনিয়ার বিশিষ্ট সুফি মুস্তফা গাইবি তার শিষ্যদের একজন ছিলেন।
তার প্রার্থনা উসমানীয় নৌবাহিনীর অনেক নাবিক সমুদ্রে যাওয়ার আগে তার কবর জিয়ারত করতেন।
তিনি ইস্তাম্বুলের উস্কুদারে মারা যান। তাকে মসজিদের চত্বরের মধ্যে কবর দেওয়া হয়েছিল। এখানে মানুষ ভক্তি ও শ্রদ্ধার সঙ্গে জিয়ারত করতে যায়। ১৮৫৫ সালের মধ্যে এটি ধ্বংসস্তূপে পরিণত হয় কিন্তু সুলতান প্রথম আব্দুল মেসিদ এটি পুনরুদ্ধার এবং সম্প্রসারণ করেন।
তিনি যে ছোট পাথরের বাড়িতে বাস করতেন, তা কমপ্লেক্স থেকে কয়েক মাইল দূরে অবস্থিত। উনবিংশ শতাব্দীর উস্কুদারে জন্মগ্রহণকারী শিল্পী হোজা আলি রিজা এই বাড়িটির একটি জলরঙের চিত্র এঁকেছিলেন। তার নামে প্রতিষ্ঠিত একটি ফাউন্ডেশন এখন এই বাড়িটি রক্ষণাবেক্ষণ করে। এটি এখন চিলেহানে মসজিদ নামে পরিচিত। এটির পাশে বড় নতুন চিলেহানে জামে মসজিদ রয়েছে।
ইয়াহিয়া এফেন্দি, তেল্লি বাবা এবং ইউসার (জোশুয়া) সাথে আজিজ মাহমুদ হুদায়িকে বসফরাসের চারজন পৃষ্ঠপোষক সাধকের একজন বলে মনে করা হয়।